אשלי פארק

אשלי ג'יני פארק (באנגלית: Ashley Jini Park; נולדה ב-6 ביוני 1991) היא שחקנית, רקדנית וזמרת אמריקאית הידועה בעיקר בזכות גילום דמותה של מנדי צ'אן בסדרת הקומדיה "אמילי בפריז", וגילום דמותה במקור של הדמות גרטשן וינרס במחזמר "ילדות רעות". היא הייתה מועמדת למספר פרסים בין היתר לפרס טוני ולפרס גראמי.

בין שאר תפקידיה נמנים טַאפְּטִים בהפקה המחודשת של המחזמר "המלך ואני" בברודוויי בשנת 2015, ו"MwE" בהפקת אוף-ברודוויי של המחזמר קייפופ בתיאטרון ארס נובה.

ביוגרפיה

 ראשית חייה והשכלה 
פארק נולדה בגלנדייל, קליפורניה וגדלה באן ארבור, מישיגן. לפארק אחות צעירה בשם אודרי. בן דודה מדרגה שנייה הוא השחקן ג'סטין ה. מין.

פארק החלה להשתתף בשיעורי מחול בגיל שלוש ובשיעורי נגינה בפסנתר בגיל חמש. אהבתה של פארק להופיע הובילה אותה להשתתף בתיאטרון הילדים הקהילתי של אן ארבור במהלך חטיבת הביניים והתיכון. היא גם השתתפה ב-Interlochen Summer Arts Camp  בשנת 2003. פארק למדה בתיכון פיוניר שם השתתפה בתיאטרון ובמקהלה. היא הייתה שותפה להקמת קבוצת א-קפלה לנשים בתיכון, Soulfege, שהגיעה למקום השני בתחרות ארצית ב-2009.

בגיל 15, במהלך כיתה י', פארק אובחנה עם לוקמיה מיאלואידית חריפה ואושפזה במשך שמונה חודשים. פארק ביקשה "משאלה" מעמותת משאלת לב שבזכותה היא ומשפחתה נסעו לניו יורק וראו את ההפקות בברודוויי של שורת המקהלה, מלך האריות, אביב מתעורר ומרשעת. לאחר טיפול כימותרפי, פארק חזרה לתיכון, ושלושה חודשים לאחר מכן, היא לוהקה לתפקיד הראשי של מילי דילמונט בהפקת המחזמר מילי המודרנית והמתוקה.

פארק למדה באוניברסיטת מישיגן, וקיבלה תואר BFA בתיאטרון מוזיקלי מבית הספר למוזיקה, תיאטרון ומחול ב-2013. במהלך לימודיה לתואר הראשון, הייתה שותפה להקמת הסדנה לביצועים של מישיגן (MPOW).

 קריירה 
הופעת הבכורה של פארק בברודוויי הייתה כחברה באנסמבל של המחזמר מאמא מיה! ב-17 בפברואר 2014. היא עזבה את ההפקה ב-21 בספטמבר 2014. לאחר מכן גילמה את גבריאל בסיבוב ההופעות הלאומי של המחזמר סינדרלה של רוג'רס והמרשטיין.

פארק שבה להופיע בברודוויי ב-16 באפריל 2015, בתפקידה הראשי הראשון כטַאפְּטִים בהפקה המחודשת של המלך ואני ב-2015 בתיאטרון ויויאן בומונט ונשארה עם ההפקה עד לסגירתה ב-26 ביוני 2016. פארק הופיעה כסולנית ראשית באלבום הקלטות של צוות השחקנים שהיה מועמד לפרס גראמי.

בפברואר 2017, פארק השתתפה בהפקה המחודשת של יום ראשון בפארק עם ג'ורג' בתפקיד סלסט מספר 1/ תרזה לצד ג'ייק ג'ילנהול, אנלי אשפורד ורותי אן מיילס.

בסתיו 2017, פארק גילמה את MwE בהפקת אוף-ברודוויי של המחזמר קייפופ בתיאטרון ארס נובה. על תפקיד זה הייתה מועמדת לפרס דרמה דסק ופרס ליגת הדרמה וזכתה בפרס לוסיל לורטל. באוקטובר 2017 פארק עזבה את ההפקה, עקב תחילת החזרות להפקה הניסיונית מחוץ לניו יורק של ילדות רעות, ומרינה קונדו החליפה אותה.

פארק כיכבה בתפקיד גרטשן וינרס במחזמר ילדות רעות, שנכתב על ידי טינה פיי ומכיל לחן מאת ג'ף ריצ'מונד ומילים מאת נל בנג'מין. הפקת הבכורה העולמית של המופע הייתה הפקה ניסיונית מחוץ לניו יורק בתיאטרון נשיונל. ההפקה רצה מ-31 באוקטובר 2017 ועד 3 בדצמבר 2017, פארק גילמה את תפקידה של גרטשן וינרס. המחזמר, המבוסס על סרט בעל אותו שם, החל בהצגות מקדימות בברודוויי ב-12 במרץ 2018, ונפתח רשמית ב-8 באפריל 2018, בתיאטרון אוגוסט וילסון. על תפקיד זה פארק הייתה מועמדת למספר פרסים ביניהם פרס טוני ופרס דרמה דסק. ב-10 במרץ 2019 פארק עזבה את ההפקה והוחלפה על ידי קריסטינה אלאבדו.

ביוני 2019, הוכרז שפארק תעמוד בראש ההפקה המחודשת של מילי המודרנית והמתוקה מאת Encores!  אשר תרוץ מה-6 עד 10 במאי 2020, בניו יורק סיטי סנטר. עם זאת, ההפקה בוטלה בעקבות מגפת הקורונה.

באוגוסט 2019, פארק לוהקה לתפקיד מינדי צ'אן בסדרה אמילי בפריז, לצד לילי קולינס.

באוקטובר 2020 הוכרז שפארק תדבב את דמותה של קיי פילדס בהסכת As the Curtain Rises, אופרת סבון מקורית מאת Broadway Podcast Network.

ב-28 בדצמבר 2020, הוכרז שפארק תגלם את קולט טאטו בקונצרט לגיוס תרומות של רטטוי המחזמר, תופעת אינטרנט שמקורה בטיקטוק, בהשראת הסרט משנת 2007. הקונצרט שודר באופן בלעדי ב-TodayTix ב-1 בינואר 2021.

באוגוסט 2021 הוכרז שפארק תככב בתפקיד סינדרלה בהפקת המחזמר אל תוך היער מאת Encores! לשנת 2022. בסופו של דבר פארק הוחלפה בדניי בנטון.

פארק עתידה לככב בסרט הקומדיה עוברות את הגבול  של אדל לים (Crazy Rich Asians), אשר "עוקב אחר ארבע נשים אמריקאיות אסייתיות כשהן מטיילות באסיה בחיפוש אחר אמה הביולוגית של אחת מהן".

 חיים אישיים 
מאז 2023, פארק נמצאת במערכת יחסים עם השחקן והדוגמן פול פורמן. השניים נפגשו לראשונה על הסט בעונה השלישית של אמילי בפריז ב-2022.

 תיאטרון 
שנהשםתפקידמיקוםבמאיהערותהערות שוליים2014מאמא מיה!אנסמבל (מחליפה)―ברודווייסינדרלה של רוג'רס והמרשטייןגבריאלסיבוב הופעות לאומימארק ברוקאו2015–2016המלך ואניטַאפְּטִיםמרכז לינקולןברלט שרברודוויי2016המסע המדהים של הנסיך ג'ן―מועדון התיאטרון של מנהטן (MTC)בריאן היל2017יום ראשון בפארק עם ג'ורג'סלסט מספר 1/ תרזה
דוט/ מארי (מחליפה)תיאטרון הדסוןסרנה לפיןברודווייקייפופMwEארס נובהטדי ברגמןילדות רעותגרטשן וינרסתיאטרון נשיונל (הפקה ניסיונית מחוץ לניו יורק)קייסי ניקולאו2018–2019תיאטרון אוגוסט וילסוןברודוויי2019גברת בחשכהגברת פוסטר/ סאטוןניו יורק סיטי סנטרטד ספרלינג2019–2020Grand Horizonsג'סתיאטרון הייזלי סילברמןברודוויי2021רטטוי המחזמרקולט טאטוקונצרט לגיוס תרומותלוסי מוס
 פילמוגרפיה 
 קולנוע 
שנהסרטתפקידהערות2012שרלין קיי: אנושיפסלThe V Cardגסיקה2014Are You Joking?דייט2022הרשימה של מר מלקולםגרטי קובינגטון2023עוברות את הגבולאודרי סאליבןTBAילדות רעות: המחזמר

 טלוויזיה 
שנהשםתפקידהערותהערות שוליים2014הסוד הקטן והמלוכלך שליאן ראץ'פרק אחד2017Nightcapאוליביה צ'ו8 פרקים2019Tales of the Cityג'ניפר 'אני' ווינטר7 פרקיםHelpstersסטארלט המזמרתפרק: "Singing Starlett / Heart's Family Photo"2020–הווהאמילי בפריזמינדי צ'אןדמות ראשית2021–הווהבנות לנצחאשליתפקיד חוזר2023עצביםנעמי7 פרקיםרק רוצחים בבנייןקימבר מין6 פרקים

 דיסקוגרפיה 
 אלבום הקלטות 
שנהפרויקטהערותהערות שוליים2015המלך ואניאלבום הקלטות של צוות השחקנים בברודוויי משנת 20152018ילדות רעותאלבום הקלטות של צוות השחקנים מקורי

 פרויקטים שיתופיים 
שנהפרויקטהערות שוליים2015Broadway's Carols for a Cure, Volume 172018Broadway's Carols for a Cure, Volume 20

 כאמנית בולטת 
שנהפרויקטהערותהערות שוליים2018"Rockin' Around the Pole"The Hot Elves (עבור ילדות רעות)

 פסקול 
שנהפרויקטהערותהערות שוליים2021אמילי בפריז5 שירים

 הסכת 
פרויקטהערותהערות שולייםAs the Curtain Risesבתפקיד קיי (תפקיד קולי)

 פרסים ומועמדויות 
שנהפרסקטגוריהעבורתוצאההערות שוליים2016פרס גראמיאלבום המחזמר הטוב ביותרהמלך ואני2018פרס דרמה דסק שחקנית יוצאת מהכלל במחזמרקייפופפרס לוסיל לורטל שחקנית ראשית יוצאת מהכלל במחזמרפרס ליגת הדרמה ביצועים נכבדיםילדות רעותפרס טוניהביצוע הטוב ביותר על ידי שחקנית משנה במחזמרפרס דרמה דסקשחקנית משנה יוצאת מהכלל במחזמרפרס מעגל המבקרים החיצוני שחקנית משנה יוצאת מהכלל במחזמרפרסי צ'יטה ריברה למחול וכוראוגרפיה רקדנית יוצאת מהכלל במופע ברודוויי2021פרסי בחירת מבקרי הטלוויזיהפרס בחירת מבקרי הטלוויזיה לשחקנית המשנה הטובה ביותר בסדרת קומדיהאמילי בפריזפרסי הסרטים והטלוויזיה של MTVההופעה הפורצת דרך הטובה ביותר2024פרס המוזיקה במדיה של הוליוודשיר – ביצוע על המסך (סדרת טלוויזיה/מיני-סדרה)"Ruins" מתוך "אמילי בפריז"

 קישורים חיצוניים 

 אשלי פארק באתר Internet Broadway Database
 אשלי פארק באתר IMDb
 אשלי פארק באתר Playbill
 אשלי פארק באתר Broadway.com

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:שחקני מחזות זמר
קטגוריה:בוגרות אוניברסיטת מישיגן
קטגוריה:אמריקאים ממוצא דרום קוריאני
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1991